S-559/2009

Mál þetta, sem þingfest var 17. desember 2009 og dómtekið 7. janúar 2010, er höfðað með ákæru lögreglustjórans á Selfossi, dagsettri 16. nóvember 2009, á hendur A-kk-þgf F-kk-þgf J-kk-þgf, kt. 000000-0000, Borgarbraut 16, Grímsnes- og Grafningshreppi, S-kk-þgf A-kk-þgf J-kk-þgf, kt. 000000-0000, Laufhaga 12, Selfossi, og U-kk-þgf Þ-kk-þgf S-kk-þgf, kt. 000000-0000, Vallarhúsum 47, Reykjavík,

I.

„gegn ákærðu öllum fyrir hylmingu

með því að hafa, um miðjan dag fimmtudaginn 26. mars 2009 í bifreiðinni UG-946, sem lögregla stöðvaði undir Ingólfsfjalli i Sveitarfélaginu Ölfusi, haft í vörslum sínum gaskút, en ákærðu var eða mátti vera ljóst að um þýfi var að ræða.

Telst brot ákærðu varða við 1. mgr. 254. gr. almennra hegningarlaga nr. 19,1940.

II.

gegn ákærða U-kk-þgf Þ-kk-þgf fyrir áfengislagabrot

með því að hafa, á sama tíma og í ákærulið I greinir, haft í vörslu sinni í farangursrými bifreiðarinar UG-946, níu hálfs lítra flöskur sem innihéldu heimatilbúið áfengi, er aflað hafði verið andstætt ákvæðum áfengislaga nr. 75/1998, sem ákærði framvísaði til lögreglu umrætt sinn.

Telst brot ákærða varða við 5. mgr. 19. gr., sbr. 27. gr. áfengislaga nr. 75/1998.

Þess er krafist að ákærðu verði dæmdir til refsingar, greiðslu alls sakarkostnaðar og að ákærða U-kk-þgf Þ-kk-þgf verði gert að sæta upptöku á heimatilbúnu áfengi, sbr. ákærulið II, með vísan til 28. gr. áfengislaga nr. 75,1998.“

Ákærðu A-kk-nf F-kk-nf og S-kk-nf A-kk-nf komu fyrir dóminn þann 7. janúar sl. og játuðu sök. Þá kom ákærði U-kk-nf fyrir dóminn þann 14. janúar sl. og játaði sök í báðum ákæruliðum. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda, verjendum ákærðu A-kk-ef og S-kk-ef og ákærða U-kk-þgf, sem óskaði ekki eftir skipun verjanda, hafði verið gefinn kostur á að tjá sig um lagaatriði og ákvörðun refsingar. Ákærðu kröfðust vægustu refsingar. Játning ákærðu er í samræmi við önnur gögn málsins og verða þeir því sakfelldir fyrir brot sín.

Samkvæmt sakavottorði ákærða A-kk-ef hefur honum ekki verið gerð refsing áður en hann var sextán ára þegar hann braut af sér. Með hliðsjón af greiðlegri játningu ákærða, brotsins og ungs aldurs hans, er ákvörðun refsingar frestað og skal hún niður falla að liðnu ári frá uppkvaðningu dóms þessa, haldi ákærði almennt skilorð eins og greinir í dómsorði. Þá greiði ákærði A-kk-nf sakarkostnað eins og segir í dómsorði.

Samkvæmt sakavottorði ákærða S-kk-ef hefur honum ekki verið gerð refsing áður en hann var nýorðinn sautján ára þegar hann braut af sér. Með hliðsjón af greiðlegri játningu ákærða, brotinu og ungum aldri hans er ákvörðun refsingar frestað og skal hún niður falla að liðnu ári frá uppkvaðningu dóms þessa, haldi ákærði almennt skilorð eins og greinir í dómsorði. Þá greiði ákærði S-kk-nf sakarkostnað eins og segir í dómsorði.

Samkvæmt sakavottorði ákærða U-kk-ef var hann dæmdur 24. mars 2009 í tveggja mánaða fangelsi, skilorðsbundið til tveggja ára, fyrir brot gegn 1. mgr. 217. gr. almennra hegningarlaga. Ákærði braut því ofangreint skilorð með broti sínu þann 26. mars 2009. Ákærði var einnig dæmdur þann 11. maí 2009 fyrir brot gegn 1. mgr. 257. gr. almennra hegningarlaga en var ekki gerð sérstök refsing en um hegningarauka var að ræða. Þá var ákærði dæmdur þann 18. september 2009 fyrir brot gegn 1. mgr. 217. gr. almennra hegningarlaga og gert að greiða 100.000 króna sekt til ríkissjóðs. Brot það sem ákærði hefur verið sakfelldur fyrir nú var framið áður en tveir síðastnefndir dómar gengu. Verður honum því gerður hegningarauki samkvæmt reglum 78. gr. almennra hegningarlaga nr. 19/1940.

Engin rannsókn á styrkleika þess áfengis, sem ákærði hefur verið sakfelldur fyrir að hafa í vörslum sínum, liggur fyrir í máli þessu. Verður honum því einungis gerð refsing er nemur grunnsekt fyrir ólögmætar vörslur áfengis. Með vísan til 60. gr. almennra hegningarlaga nr. 19/1940, þykir rétt að láta dóminn frá 24. mars 2009 haldast. Með vísan til þess sem að ofan segir, er refsing ákærða ákveðin 80.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í sex daga.

Þá sæti ákærði U-kk-nf upptöku á heimatilbúnu áfengi.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákvörðun refsingar ákærða A-kk-ef F-kk-ef J-kk-ef er frestað og skal hún niður falla að liðnu einu ári frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19, 1940.

Ákærði greiði allan sakarkostnað sem er þóknun skipaðs verjanda hans, G-kk-ef H-kk-ef héraðsdómslögmanns, 60.000 krónur að meðtöldum virðisaukaskatti.

Ákvörðun refsingar ákærða S-kk-ef A-kk-ef J-kk-ef er frestað og skal hún niður falla að liðnu einu ári frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19, 1940.

Ákærði greiði allan sakarkostnað sem er þóknun skipaðs verjanda hans, S-kk-ef S-kk-ef hæstaréttarlögmanns, 60.000 krónur að meðtöldum virðisaukaskatti.

Ákærði U-kk-nf Þ-kk-nf S-kk-nf greiði 80.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í sex daga.

Ákærði sæti upptöku á 4,5 lítrum af heimatilbúnu áfengi.

Á-kvk-nf G-kvk-nf.